Sultan Haji Ahmad Shah Al-Musta’in Billah

Sultan Haji Ahmad Shah (, 24 Oktober 1930 – 22 Mei 2019) ialah seorang sultan dan raja pemerintah negeri di Malaysia. 

Baginda ialah Yang di-Pertuan Agong Malaysia ke-7 yang menaiki takhta pada 26 April 1979 hingga 25 April 1984. 

Baginda juga ialah Sultan Pahang Moden ke-5 yang menduduki takhta pada 7 Mei 1974 hingga diturunkan takhta pada 11 Januari 2019. 

Baginda ialah anakanda ketiga dan putera tunggal bagi Sultan Pahang ke-4, Sultan Abu Bakar Ri’ayatuddin al-Mu’azzam Shah dan Tengku Ampuan Pahang, Tengku Ampuan Besar Raja Fatimah. 

Baginda menaiki takhta dengan memakai nama rasmi sebagai Sultan Ahmad Shah Al-Musta'in Billah Ibni Sultan Abu Bakar Ri'ayatuddin Al Muadzam Shah

Selepas diturunkan takhta akibat gering, baginda dikurniakan gelaran rasmi sebagai Paduka Ayahanda Sultan Ahmad Shah.

 Kehidupan awal 
Tengku Ahmad Shah telah diputerakan pada jam 12:00 tengah hari, 24 Oktober 1930 iaitu pada zaman pemerintahan paduka nenda baginda, Sultan Abdullah al-Mu’tassim Billah Shah, Sultan Pahang III, di Istana Mangga Tunggal di Pekan, Pahang. Baginda menerima pendidikan awal di Sekolah Melayu di Pekan dan kemudian di Kolej Melayu Kuala Kangsar. Baginda turut belajar asas agama di Kuliah Al-lughah Waddin Al-Sultan Abu Bakar, Padang Polo, Pekan. Walau bagaimanapun, pembelajaran baginda terganggu ekoran Perang Dunia II. Sultan Haji Ahmad Shah turut mempelajari bahasa Jepun ketika pendudukan tentera Jepun di Tanah Melayu.

Pada 1944, ketika berusia 14 tahun, Sultan Haji Ahmad Shah dilantik menjadi Tengku Mahkota Pahang. Apabila peperangan tamat, baginda meneruskan pembelajaran baginda di Sekolah Clifford Kuala Lipis dan tinggal bersama orang kebanyakan di asrama sekolah. Baginda kemudian melanjutkan pelajaran di Kolej Melayu.

Pada 1948, Sultan Haji Ahmad Shah meneruskan pelajaran dalam bidang Pentadbiran Awam di Worcester College, Oxford. Baginda turut masuk ke University College, Exeter, Devon bagi kursus Pentadbiran Tempatan. Ketika menduduki kursus tersebut, baginda menjalani latihan di Majlis Daerah Perbandaran di Sidmouth untuk tiga tahun.

Ketika berusia 35 tahun, Sultan Haji Ahmad Shah berkhidmat sebagai Ketua Pegawai Batalion Infantri Tentera Persekutuan yang berpengkalan di Kem Batu 5, Mentakab. Perkhidmatan baginda terhadap ketenteraan dan rakyat jelata membuatkan baginda dikagumi rakyat yang menyifatkan baginda putera rakyat yang amat prihatin.

 Kegemaran 
Sultan Haji Ahmad Shah juga gemarkan aktiviti luar terutamanya sukan dan amat mahir dalam bidang tersebut. Baginda terkenal sebagai pemain polo yang hebat di dalam dan di luar negara.

Pada 1982, Sultan Haji Ahmad Shah telah dianugerahkan Anugerah Bola Sepak Olimpik Antarabangsa. Baginda satu-satunya orang Malaysia yang dianugerahkan anugerah berprestij itu. Sultan Haji Ahmad Shah dipilih sebagai Presiden Persatuan Bola Sepak Malaysia (FAM) pada tahun 1984. Sultan Haji Ahmad Shah juga menggemari polo, hoki, badminton dan golf. Sultan Haji Ahmad Shah turut menyertai Sukan Olimpik di Los Angeles, Seoul, Barcelona dan Atlanta.

 Pewaris takhta 
Ketika pemerintahan paduka nenda baginda, Tengku Ahmad berada dalam tempat kedua dalam susur galur pewarisan takhta singgahsana kerajaan Pahang, di hadapan paduka ayahandannya. Apabila paduka nenda baginda mangkat pada tahun 1932 dan diganti oleh paduka ayahandanya, baginda berada tempat pertama dalam susur galur pewarisan takhta. Pada 1944, ketika berusia 14 tahun, Tengku Ahmad dilantik menjadi Tengku Mahkota Pahang. Pembelajaran baginda terganggu ekoran Perang Dunia Kedua, namun baginda mengambil kesempatan itu untuk turut mempelajari bahasa Jepun ketika pendudukan tentera Jepun di Tanah Melayu.

Pada tahun 1965, baginda diangkat menjadi pemangku raja apabila paduka ayahandanya berangkat ke luar negara selama dua bulan.

 Pemerintahan 

 Sultan Pahang 
Sultan Ahmad Shah telah ditabalkan sebagai Sultan Pahang moden yang ke-5 pada 7 Mei 1974 berikutan kemangkatan ayahanda baginda Sultan Abu Bakar dan ditabalkan pada 8 Mei 1975. Baginda diturunkan takhta pada 11 Januari 2019 akibat gering.

 Yang di-Pertuan Agong 
Sultan Ahmad Shah telah dilantik oleh Majlis Raja-Raja Melayu menjadi Yang di-Pertuan Agong Malaysia ketujuh menggantikan Sultan Yahya Petra Ibni Al-Marhum Sultan Ibrahim yang telah mangkat pada 25 April 1979.

 Kehidupan peribadi 
Sultan Haji Ahmad Shah mengahwini Tengku Hajah Afzan binti Tengku Panglima Perang Muhammad pada 22 April 1954. Pasangan diraja itu dikurniakan tujuh orang anak, dua orang putera dan lima orang puteri. Selepas kemangkatan Tengku Afzan pada 29 Jun 1988, Sultan Haji Ahmad Shah kemudian mengahwini Sultanah Hajah Kalsom pada 14 Mac 1991 dan dikurniakan seorang putera.

Sultan Haji Ahmad Shah telah dilantik menjadi Ketua Perlembagaan Universiti Islam Antarabangsa Malaysia yang pertama pada Februari 1983.

 Kegeringan 
Pada 11 Januari 2019, baginda yang kegeringan berat menuruni takhta bagi memberi laluan kepada anakanda baginda, Tengku Mahkota Pahang untuk dilantik sebagai Sultan Pahang yang ke-6. Baginda kemudian diberi gelaran Paduka Ayahanda.

 Turun takhta 
Baginda menyerahkan takhta kepada paduka putera baginda, Tengku Abdullah, selepas memerintah negeri ini hampir 45 tahun bagi membenarkan paduka putera baginda layak menjadi Yang di-Pertuan Agong yang baharu berikutan Sultan Muhammad V turun takhta.

 Kemangkatan 
Pada 22 Mei 2019, Istana Pahang melaporkan Paduka Ayahanda telah kembali ke rahmatullah tepat jam 8:50 pagi di Institut Jantung Negara, Kuala Lumpur setelah gering sekian lama. Baginda dimakamkan bersebelahan pusara isteri Baginda, Tengku Ampuan Afzan di Makam Diraja Pahang, berdekatan dengan Masjid Abu Bakar di Pekan, Pahang.

 Kerabat Sultan 
 Nama  Tarikh Keputeraan  Tempat Keputeraan  Tarikh Kemangkatan  Tempat Kemangkatan  Tarikh Berkahwin  Pasangan Diraja  Anakanda Mereka  Cucunda Mereka Yang Amat Mulia Tengku Meriam    Istana Abu Bakar, Pekan, Pahang  24 April 1976 - bercerai  Tengku Dato’ Sri Kamil Ismail bin Tengku Idris Shah  Tengku Aidy Ahmad Shah  Tengku Abdullah Amir Ahmad Shah Yang Amat Mulia Tengku Muhaini    Istana Manggal Tunggal, Pekan, Pahang  22 Januari 1981 - bercerai  Tengku Dato’ Ibrahim Petra bin Tengku Indra Petra   Yang Amat Mulia Tengku Aishah Marcella    Istana Manggal Tunggal, Pekan, Pahang  23 Oktober 1980 - bercerai & 2 Julai 1987 - kini  Tunku Kamil Ikram bin Tunku Abdullah & Dato’ Muhammad Johan bin Dato’ Muhammad Yusuf Tunku Kaiyisah binti Tunku Kamil Ikram  Tun Putra Ahmad Aizuddin Shah bin Dato’ Muhammad Johan  Putri Afzan Shakira Nabila binti Dato’ Muhammad Johan  Kebawah Duli Yang Maha Mulia Al-Sultan Abdullah Ri’ayatuddin Al-Mustafa Billah Shah  Istana Manggal Tunggal, Pekan, Pahang   6 Mac 1986 - kini  Tunku Azizah Aminah Maimunah Iskandariah binti Almarhum Al-Mutawakkil Alallah Sultan Iskandar Al-Haj  Tengku Amir Nasser Ibrahim (Anakanda Angkat)  Almarhum Tengku Ahmad Iskandar Shah (Mangkat 24 Julai 1990)  Tengku Hassanal Ibrahim Alam Shah  Tengku Muhammad Iskandar Ri’ayatuddin Shah  Tengku Ahmad Ismail Mu’adzam Shah  Tengku Puteri Afzan Aminah Hafizatullah  Tengku Puteri Jihan Azizah Athiyatullah  Tengku Puteri Iman Afzan  Tengku Puteri Ilisha Ameera  Tengku Ilyana  Tengku Adam Ibrahim Shah  Tengku Sulaiman Abdullah Shah  Tengku Zayn Edin Shah Yang Amat Mulia Tengku Abdul Rahman    Istana Manggal Tunggal, Pekan, Pahang  27 Julai 2002  Che Puan Julita Aishah binti Abdul Latiff & Che Puan Nur Bahiyah binti Mohd Akip  Tengku Eddie Akasya  Tengku Ahmad Firman Shah  Tengku Ameera Asya  Tengku Armaan Alam Shah  Yang Amat Mulia Tengku Nong Fatimah     Dato’ Haji Muhammad Moiz   Yang Amat Mulia Tengku Shahariah     Baharim  Yang Amat Mulia Tengku Fahad Mua’adzam Shah   

 Rujukan kehormat, gelaran, darjah kebesaran dan lambang 

Rujukan kehormat dan gelaran
 24 Oktober 1930 – 23 Jun 1932: Yang Mulia Tengku Ahmad ibni Tengku Mahkota Abu Bakar
 23 Jun 1932 – 25 Mei 1944: Yang Amat Mulia Tengku Ahmad ibni Sultan Abu Bakar Ri’ayatuddin Al-Mu’azzam Shah
 25 Mei 1944 – 8 Mei 1974: Kebawah Duli Yang Teramat Mulia Tengku Mahkota Pahang Tengku Ahmad ibni Sultan Abu Bakar Ri’ayatuddin Al-Mu’azzam Shah
 8 Mei 1974 – 6 Mei 1975: Kebawah Duli Yang Maha Mulia Sultan Pahang Sultan Ahmad Shah Al-Musta’in Billah ibni Almarhum Sultan Abu Bakar Ri’ayatuddin Al-Mu’azzam Shah
 6 Mei 1975 – 26 April 1979: Kebawah Duli Yang Maha Mulia Sultan Pahang Sultan Ahmad Shah Al-Musta’in Billah ibni Almarhum Sultan Abu Bakar Ri’ayatuddin Al-Mu’azzam Shah
26 April 1979 – 25 April 1984: Kebawah Duli Yang Maha Mulia Seri Paduka Baginda Yang di-Pertuan Agong ke-7, Sultan Ahmad Shah Al-Musta’in Billah ibni Almarhum Sultan Abu Bakar Ri’ayatuddin Al-Mu’azzam Shah
25 April 1984 – 11 Januari 2019: Kebawah Duli Yang Maha Mulia Sultan Pahang V Sultan Ahmad Shah Al-Musta’in Billah ibni Almarhum Sultan Abu Bakar Ri’ayatuddin Al-Mu’azzam Shah
11 Januari 2019 – 22 Mei 2019: Duli Yang Maha Mulia Paduka Ayahanda Sultan Ahmad Shah Al-Musta’in Billah ibni Almarhum Sultan Abu Bakar Ri’ayatuddin Al-Mu’azzam Shah
 Jawi: 

 Kurniaan Pahang 
 : 
 50px Darjah Kerabat Pahang (mengasaskan sejak 24 Oktober 1977)
 50px Darjah Kerabat kelas pertama (DK I) (sejak 1974)
 50px Darjah Kebesaran Sri Diraja Sultan Ahmad Shah Pahang (S.D.S.A., mengasaskan sejak 23 Oktober 2010)
 50px Darjah Kebesaran Sri Sultan Ahmad Shah Pahang (S.S.A.P., mengasaskan sejak 24 Oktober 1977)
 50px Darjah Kebesaran Sri Indera Mahkota Pahang (S.I.M.P.) dan Darjah Kebesaran Darjah Indera Mahkota Pahang (D.I.M.P.) (sejak 1974)
 50px Pingat Jubli Perak Sultan Abu Bakar (24 Jun 1957)

 Kurniaan Malaysia 
 :
 50px Recipient of Order of the Royal House of Malaysia (DKM)
 50px Recipient (DMN) and Grand Master (1979-1984) of the Order of the Crown of the Realm 
 50px Grand Master (1979-1984) of the Order of the Defender of the Realm
 50px Grand Master (1979-1984) of the Order of Loyalty to the Crown of Malaysia
 50px Grand Master (1979-1984) of the Order of Merit of Malaysia
 50px Grand Master (1979-1984) of the Order of the Royal Household of Malaysia
 : 
 50px Darjah Kerabat kelas pertama (DK I)
 50px Dato' Sri Paduka Mahkota Johor (S.P.M.J) - Dato'
 50px Pingat Kemahkotaan Sultan Ismail (10 Februari 1960)
 50px Pingat Kemahkotaan Sultan Ibrahim (23 Mac 2015)
 : 
 50px Darjah Kerabat (DK)
 :
 50px Darjah Kerabat (DK)
 : 
 50px Darjah Kerabat Negeri Sembilan (DKNS)
 : 
 50px Darjah Kerabat kelas pertama (DK, 6.5.1975)
 50px Darjah Seri Paduka Cura Si Manja Kini (S.P.C.M) - Dato' Seri
 : 
 50px Darjah Kerabat (DK)
 : 
 50px Darjah Kerabat kelas pertama  (DK I, 16.7.1987)
 : 
 50px Darjah Kerabat kelas pertama (DK I)

 Kurniaan Negara Luar 
 :
 Grand Cross of the Order of the Liberator General San Martín (26 September 2006)
 : 
 50px Darjah Kerabat Mahkota Brunei (DKMB)
 50px Darjah Kerabat Laila Utama Yang Amat Dihormati (DK)
 :
 Collar of the Order of Mubarak the Great

 60px Star of the Socialist Republic of Romania 1st class (25 November 1982)
 :
 Badr Chain (Januari 1982)
 :
 Grand Order of Mugunghwa
 :
 Pingat Kemahkotaan Ratu Elizabeth II (2 Jun 1953)

 Senama 

 Institusi pendidikan 
 Kampus Sultan Haji Ahmad Shah (kampus cawangan Universiti Tenaga Nasional (UNITEN)), Bandar Muadzam Shah, Pahang.
 Institut Latihan Sultan Ahmad Shah (ILSAS - Berada di dalam kampus utama UNITEN), Kajang-Bangi, Selangor.
 Sekolah Menengah Sains Sultan Haji Ahmad Shah Kuantan (SEMSAS), Pahang.
  Universiti Islam Pahang Sultan Ahmad Shah, (UniPSAS), Pahanghttps://unipsas.edu.my/ Sultan Ahmad Shah Pahang Islamic University
 Politeknik Sultan Haji Ahmad Shah Kuantan, Pahang.

 Bangunan, jambatan dan jalan raya 
 Masjid Sultan Ahmad Shah, Karak, Pahang
 Masjid Sultan Ahmad Shah, Pekan, Pahang
 Masjid Sultan Ahmad Shah, Jengka, Pahang
 Masjid Sultan Ahmad Shah, Jenderak, Pahang
 Masjid Sultan Ahmad Shah, Rompin, Pahang

Jambatan Sultan Ahmad Shah (Jambatan Temerloh) di Federal Route  di Temerloh
Jambatan Sultan Ahmad Shah II (Jambatan Semantan) di East Coast Expressway  di Semantan
Jambatan Sultan Ahmad Shah III (Jambatan Chenor) di Chenor
Jalan Sultan Ahmad Shah (sebelumnya Northam Road) di George Town, Pulau Pinang
Hospital Sultan Haji Ahmad Shah, Temerloh (sebelumnya Hospital Temerloh) di Jalan Maran, Temerloh, Pahang
Jalan Sultan Haji Ahmad Shah (sebelumnya Jalan Khidmat Usaha) di Kuala Lumpur

 Lain-lain 
 Piala Sultan Haji Ahmad Shah (Piala Sumbangsih)

 Keturunan 

 Lihat juga 
Senarai Yang Di-Pertuan Agong Malaysia
Sultan Pahang
Persatuan Bola Sepak Malaysia

 Rujukan 

 Pautan luar 
 PAHANG, HRH , Sultan Haji Ahmad Shah Al-Mustain Billah ibni Al-Marhum Sultan Abu Bakar Ri’Ayatuddin Al-Muadzam Shah International Who's Who. accessed 1 September 2006.

Kategori:Yang di-Pertuan Agong ke-7
Kategori:Sultan Pahang Moden
Kategori:Kelahiran 1930
Kategori:Tengku Mahkota Pahang
Kategori:Kematian 2019
Kategori:Raja yang turun takhta
Kategori:Penerima Darjah Kerabat Negeri Sembilan
Kategori:Penerima Darjah Utama Seri Mahkota Negara
Kategori:Penerima Darjah Kerabat Johor Yang Amat Dihormati Pangkat Pertama
Kategori:Penerima Darjah Yang Maha Utama Kerabat Diraja Malaysia
Kategori:Sultan Pahang abad ke-20
Kategori:Sultan Pahang abad ke-21
Kategori:Canselor Universiti Islam Antarabangsa Malaysia
Kategori:Yang di-Pertuan Agong